Diari Oficial de la Generalitat Valenciana


Sumari del DOGV 3515, del 11-06-1999 (1999/5098)

Informació pública de les bases generals que regiran la provisió de les places vacants incloses en l'Oferta d'Ocupació Pública de 1998, i de les específiques per a cobrir dues places de naturalesa laboral de monitor conductor de taller ocupacional.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5098


Data del document
:   13-05-1999

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * concurs administratiu
    * personal de conducció
    * administració local

Informació pública de les bases generals que regiran la provisió de les places vacants incloses en l'Oferta d'Ocupació Pública de 1998, i de les específiques per a cobrir dues places de naturalesa laboral de monitor conductor de taller ocupacional. [1999/S5098]
  
L'Ajuntament Ple, en sessió ordinària celebrada el dia 6 d'aquest mes, va aprovar les bases generals que regiran per a la provisió de les places vacants incloses en l'Oferta d'Ocupació Pública de 1998, i també les específiques per a cobrir dues places de naturalesa laboral de monitor conductor del taller ocupacional, i que tot seguit es detallen.
  
Sueca, 13 de maig de 1999.- L'alcalde: Salvador Gil Beltrán.
  
Bases
  
Primera . De l'objecte de la convocatòria
  
L'objecte d'aquesta és convocar el procediment de selecció per tal de cobrir en propietat les places vacants de funcionaris d'aquest Ajuntament, pertanyents a l'escala, subescala, classe, categoria, grup i nivell que s'especifiquen en els annexos d'aquestes bases; així com la contractació laboral per temps indefinit dels llocs de treball que es relacionen en els annexos esmentats, i que figuren en l'Oferta Pública d'Ocupació per a l'any 1998, aprovada pel Ple d'aquest Ajuntament en sessió de 5 de febrer de 1998, i també les vacants que pogueren produir-se fins a la conclusió del procediment de selecció.
  
Pel que fa a les dues places de la policia local, una serà coberta per mitjà d'un concurs de torn de mobilitat i l'altra mitjançant torn lliure. Si a la plaça pel torn de mobilitat no és coberta es cobrirà mitjançant oposició pel torn lliure.
  
Segona. Del procés selectiu
  
Aquest procediment de selecció es regirà pel que es disposa en aquestes bases i annexos, per la Llei 7/1985, de 2 d'abril, Reguladora de les Bases de Règim Local, el Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals vigents en matèria de Règim Local; la Llei 30/1984, de 2 d'agost de Mesures per a la Reforma de la Funció Pública; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i de Provisió de Llocs de Treball i promoció professional dels funcionaris civils de l'administració General de l'Estat; la Llei 13/1982, de 7 d'abril d'integració social dels minusvàlids; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris de l'administració Local, el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; així com, la resta de disposicions legals vigents concordants i complementàries.
  
El sistema de selecció per a cada plaça serà el que s'especifique en l'annex corresponent, d'entre els següents:
  
- Concurs
  
- Oposició
  
- Concurs oposició
  
Tercera. De les condicions dels aspirants
  
Els aspirants hauran de reunir, en la data d'expiració del termini de presentació d'instàncies, tots i cada un dels següents requisits:
  
a) Posseir la nacionalitat espanyola o la d'algun dels estats membres de la Unió Europea en els termes de la Llei 17/1993, de 23 de desembre.
  
b) Haver complit 18 anys.
  
c) Estar en possessió del títol acadèmic o els estudis que s'especifiquen para cada plaça en el seu corresponent annex o els seus equivalents, o en condicions d'obtenir-lo en la data en què acabe el termini de presentació d'instàncies. En tot cas l'equivalència haurà de ser demostrada per l'aspirant per mitjà d'un certificat estés per l'autoritat competent.
  
d) No patir cap malaltia o defecte físic que impedisca l'exercici de les funcions corresponents.
  
Els qui posseïsquen la condició de minusvàlids hauran d'acreditar l'aptitud per a l'exercici de les funcions de cada una de les places que es convoquen, mitjançant el dictamen estés amb posterioritat a la publicació de la convocatòria en el Boletín Oficial del Estado abans de la iniciació de les proves selectives per un equip multiprofessional competent d'acord amb el que s'estableix l'article 38.3 de la Llei 13/1982, de 7 d'abril.
  
D'altra manera no seran admesos a las proves selectives.
  
e) No haver sigut separat mitjançant expedient disciplinari del servei a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques.
  
Pel que fa a les condicions dels aspirants a la plaça de policia local a més seran les següents:
  
1) Per als aspirants per al torn lliure:
  
- Tenir una estatura mínima d'1,65 metres per als homes i 1,60 per a les dones.
  
- Tenir complits 18 anys d'edat, sense excedir de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars.
  
- Posseir els permisos de conducció de vehicles A-2 i B-2, o si és el cas de l'A del Reial Decret 772/1997, de 30 de maig, pel qual s'aprova el Reglament General de Conductors, i el B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
2) Per als aspirants per al torn de mobilitat:
  
- Ser funcionari de carrera integrat en la subescala de serveis especials, policia local, de qualsevol dels municipis de la Comunitat Valenciana amb la categoria que es convoca.
  
- Haver estat, almenys, dos anys com a funcionari de carrera en el lloc de treball des del que concursa.
  
- Ser titular dels permisos de conducció de vehicles A-2 i B-2, o si és el cas de l'A del Reial Decret 772/1997, de 30 de maig, pel qual s'aprova el Reglament General de Conductors, i el B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
Quarta. Presentació de sol·licituds
  
Les instàncies sol·licitant prendre part en la pràctica de les proves selectives corresponents, es facilitaran a l'Oficina d'Informació i Registre de l'Ajuntament de Sueca, dirigides a l'alcalde president, i en aquestes els aspirants manifestaran que reuneixen totes i cada una de les condicions que s'exigeixen en la base tercera i annex corresponent a la plaça a què opte.
  
La presentació d'aquestes s'efectuarà en el Registre General de l'Ajuntament, en el termini de 20 dies naturals, comptats a partir de l'endemà de la publicació de la convocatòria respectiva en el Boletín Oficial del Estado.
  
La instància haurà d'anar acompanyada del justificant d'haver ingressat els drets d'examen, fixat en l'annex corresponent a cada plaça.
  
Qui opten a una plaça que haja de proveir-se per concurs o concurs oposició, acompanyaran així mateix a les instàncies els documents acreditatius dels mèrits que al·leguen.
  
Les instàncies sol·licitant prendre part en les proves selectives podran igualment presentar-s'hi en les formes previstes en l'article 38.4 apartats b, c, d i e de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Qui opte a una plaça en la qual s'assenyale la realització d'exercicis voluntaris, hauran d'especificar en la instància si volen prendre part en aquesta pràctica o en quin o quins d'aquests. Si no existeix una manifestació expressa no seran admesos a la prova.
  
Cinquena. De l'admissió dels aspirants
  
Per a ser admés a las proves que es realitzen serà suficient que els aspirants manifesten en les instàncies que posseeixen totes i cada una de las condicions exigides en la base tercera, referides a la data de finalització del termini de presentació d'instàncies.
  
Una vegada finalitzat el termini de presentació d'instàncies l'Alcaldia dictarà resolució on es declararà aprovada la llista d'admesos i exclosos, amb indicació del termini d'esmena que en els termes de l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú es concedeix als aspirants exclosos.
  
Els errors de fet podran esmenar-se en qualsevol moment d'ofici o a instància dels interessats.
  
Sisena. Dels altres tràmits previs a la realització de les proves i del tribunal qualificador.
  
En la mateixa Resolució en què s'aprove la llista d'aspirants admesos i exclosos es fixarà la composició del tribunal qualificador, el lloc, la data i l'hora de realització del primer exercici de l'oposició per a cada un dels distints processos selectius.
  
Pel que fa a les places de la policia local, es resoldrà primer el concurs corresponent a la plaça pel torn de mobilitat i una vegada resolt aquest es realitzaran les proves selectives per a la plaça de torn lliure.
  
La composició dels tribunals que avaluaran les proves selectives serà la següent:
  
President: El de la corporació o un membre d'aquesta en qui delegue.
  
Secretari: El de la corporació o funcionari de carrera en qui delegue.
  
Vocals:
  
- Un representant de l'administració del Consell.
  
- Un funcionari de carrera designat per l'Alcaldia.
  
- Un tècnic o expert designat per l'Alcaldia.
  
- El cap del servei corresponent, sent el cap del cos per a les places que es convoquen de policia local.
  
- Un membre en representació dels treballadors.
  
Per a les places classe policia local, escala bàsica que figuren en l'annex i Oferta Pública d'Ocupació de l'any en curs, de conformitat amb el Decret 152/1991, de 29 d'agost, del Consell de la Generalitat Valenciana i Ordre de la Conselleria d'Administració Pública de 5 de desembre de 1994, formaran també part del tribunal, un representat de l'Institut Valencià de Seguretat Pública, i dos membres de la Junta de Personal en lloc d'un membre en representació dels treballadors, a més del regidor de Seguretat Ciutadana, queda constituït el tribunal vàlidament quan concórreguen almenys cinc dels seus membres, ja siguen titulars o suplents.
  
La designació dels membres del Tribunal inclourà la dels respectius suplents.
  
Els membres dels tribunals hauran d'abstenir-se d'intervenir, i per a això ho hauran de notificar a l'Alcaldia, i els aspirants podran recusar-los quan concórreguen circumstàncies de les previstes en l'article 28 i 29 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
  
Els tribunals quedaran vàlidament constituïts quan concórreguen la meitat més u dels seus membres ja siguen titulars o suplents.
  
Sempre serà necessària la presència del president i del secretari.
  
El tribunal podrà recaptar els serveis dels assessors tècnics que considere oportuns per analitzar qüestions concretes del procés selectiu. I en qualsevol moment podrà requerir als aspirants que acrediten la seua personalitat, i amb aquesta finalitat hauran d'anar provistos del document nacional d'identitat.
  
Els tribunals que actuen en aquestes proves tindran la categoria que s'especifique en cada annex de les recollides en l'annex de la Resolució de 22 de març de 1993, per la qual es revisa l'import de les indemnitzacions establertes en el Reial Decret 236/1988, de 4 de març.
  
Setena. Del calendari de les proves i de l'ordre d'actuació.
  
El calendari de les proves, hora i lloc de la seua celebració, quant al primer exercici, es publicarà en el Butlletí Oficial de la Província, conjuntament amb la relació d'admesos i exclosos, així com la composició del tribunal qualificador a què es refereix la base sisena.
  
La celebració de la resta d'exercicis es publicaran en el tauler d'anuncis de l'Ajuntament.
  
L'ordre d'actuació dels aspirants en aquells exercicis que no es puguen realitzar conjuntament serà l'alfabètic i començarà per l'aspirant, la lletra del qual comence per aquella que resulte del sorteig públic que tindrà lloc el dia següent hàbil, no dissabte, al que finalitze el termini de presentació d'instàncies, a les 9.00 hores a la sala de la Comissió de Govern de l'Ajuntament de Sueca.
  
Els aspirants seran convocats per a cada exercici en una crida única, excepte els casos de força major justificats degudament i avaluats amb absoluta llibertat de criteri pel tribunal. La no presentació dels aspirants a qualsevol dels exercicis obligatoris en el moment de ser cridats determinarà automàticament la pèrdua del seu dret a participar en el mateix exercici i en els successius, i en conseqüència quedaran exclosos del procediment selectiu.
  
El tribunal podrà requerir en qualsevol moment que els aspirants acrediten la seua personalitat i amb aquesta finalitat hauran de dur el document nacional d'identitat.
  
Vuitena . De la qualificació dels exercicis.
  
A) Fase d'oposició:
  
Els exercicis obligatoris, excepte el de valencià, seran eliminatoris, i es puntuaran cada un d'aquests de 0 a 10 punts, i seran eliminats qui no aconseguisquen la puntuació de cinc punts, a excepció d'aquells que específicament s'assenyale altra puntuació.
  
S'estableix per a totes las places compreses en l'Oferta Pública d'Ocupació, un exercici de valencià, el qual tindrà el caràcter d'obligatori i no eliminatori, excepte en aquelles places que en les seues bases específiques s'assenyale el seu caràcter obligatori i eliminatori. Aquest exercici de valencià puntuarà de 0 a 3 punts, excepte per a les places de la policia local que serà de 0 a 2 punts.
  
Els exercicis voluntaris no seran eliminatoris i es puntuaran conforme es determine en l'annex corresponent a cada plaça.
  
La puntuació final de la fase d'oposició serà la resultant de la suma total de cada un dels seus exercicis.
  
La qualificació de cada exercici es farà pública en el mateix dia en què s'acorde i s'exposarà al tauler d'edictes de la casa consistorial.
  
B) Fase de concurs:
  
Els mèrits es puntuaran conforme es determine en l'annex corresponent a cada plaça.
  
La valoració dels mèrits es publicarà en el mateix dia en què es realitze, mitjançant l'exposició en el tauler d'edictes de la casa consistorial.
  
La puntuació final de cada aspirant vindrà determinada en funció al sistema de provisió, per la suma de les puntuacions obtingudes en cada exercici de la fase d'oposició, addicionada, quan pertoque, per la valoració dels mèrits de la fase de concurs o bé únicament pel total de punts aconseguits en la fase d'oposició o concurs, si es tracta sols d'oposició lliure o concurs, quan s'escaiga.
  
Novena . Del nomenament
  
Una vegada concloses les proves, els tribunals publicaran en el tauler d'edictes de la casa consistorial, la relació d'aprovats per ordre de puntuació, i es precisarà expressament que no podran declarar-se que han superat les proves selectives un número superior d'aspirants al de places convocades, i el tribunal elevarà a l'Alcaldia una proposta de nomenament o contractació al seu favor.
  
Desena. De la presentació de documents
  
Els aspirants proposats aportaran els documents acreditatius de les condicions de capacitat i els requisits exigits en la convocatòria, mitjançant la seua presentació al Registre General de l'Ajuntament, dins del termini de 20 dies naturals, des que es facen públiques les relacions d'aprovats.
  
Qui dins del termini indicat i llevat dels casos de força major, no presentaren la documentació, no podran ser nomenats o contractats, i quedaran anul·lades totes les actuacions, sense perjudici de la responsabilitat en què pogueren haver incorregut per falsedat en la seua instància.
  
Onzena. Del període de pràctica
  
Una vegada presentada per l'aspirant la documentació assenyalada en la base anterior, l'alcalde nomenarà funcionari en pràctiques o subscriurà el corresponent contracte amb l'aspirant proposat, segons es tracte de personal funcionari o laboral, en el termini de 30 dies naturals, a comptar a partir de l'endemà de la presentació de l'esmentada documentació.
  
El període de pràctiques o prova tindrà la següent duració:
  
A) Tècnics titulats superior i mitjà: 6 mesos.
  
B) Personal no qualificat: 15 dies.
  
C) Personal no comprés en cap dels grups anteriors: 3 mesos.
  
Conclòs el període de pràctiques o de prova l'aspirant presentarà la memòria de les activitats realitzades, la qual serà examinada pel tribunal qualificador que va valorar les respectives proves, i formularà proposta sobre l'aptitud de l'aspirant i la qualificació de la memòria.
  
Aquesta memòria serà qualificada de 0 a 10 punts, i serà necessari per superar el període de prova o de pràctiques haver obtingut una qualificació mínima de 5 punts.
  
Superat el període de pràtiques o de prova l'aspirant proposat serà nomenat funcionari de carrera i prendrà possessió del seu càrrec, o quan pertoque arribarà a ser treballador fix de plantilla.
  
Els aspirants que no superen el període de prova o de pràctiques, perdran tots els drets al seu nomenament com a funcionari de carrera o com a treballador fix, per resolució de l'Alcaldia, a la vista de la proposta vinculant del Tribunal Qualificador que haja valorat l'esmentada memòria.
  
Per a les places de policia local que figuren a l'annex i oferta d'ocupació pública de 1998, el període de pràctiques consistirà en el curs teoricopràctic, de sis mesos de duració, de conformitat amb la Llei 2/1990, de 4 d'abril de la Generalitat Valenciana; Reial Decret 64/1995, de 10 de març; Decret 152/1991, de 29 d'agost del Consell de la Generalitat Valenciana i Ordre del conseller d'Administració Pública pel qual es desenvolupa el Decret 152/1991, de 29 d'agost del Consell.
  
Dotze. De les incidències
  
Els tribunals estan autoritzats per a resoldre els dubtes que s'hi presenten i adoptar els acords necessaris per al bon ordre del procés selectiu en tot allò no previst en aquestes bases.
  
Abans de la publicació de la llista provisional d'admesos, el ple de la corporació podrà modificar o deixar sense efecte la convocatòria mitjançant l'adopció de l'acord corresponent, que serà publicat de la forma prevista.
  
Tretze. Dels recursos
  
Aquestes bases, la seua convocatòria i a tots els actes administratius que es deriven d'aquesta i de l'actuació dels tribunals, podran els interessats interposar els recursos corresponents en els casos i en la forma prevista en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Annex de les places compreses en l'oferta pública d'ocupació 1998
  
Funcionaris de carrera
  
Grup segons l'article 25 Llei 30/1984: B
  
Escala: administració general
  
Subescala: tècnica
  
Classe: superior
  
Denominació: tècnic d'administració general.
  
Número vacants:1
  
Grup segons l'article 25 Llei 30/1984: C
  
Escala: administració especial
  
Subescala: serveis especials
  
Classe: policia local
  
Categoria: guàrdia
  
Denominació: guàrdia de la policia local
  
Número vacants: 2
  
Laborals fixos
  
Nivell de titulació: Formació Professional de segon Grau o equivalent
  
Denominació: monitor conductor taller ocupacional
  
Número vacants: 2
  
Diligència. Per fer constar que aquestes bases que tenen 9 fulls els quals segelle i rubrique al marge, foren aprovades pel Ple de l'Ajuntament en sessió ordinària celebrada el dia 6 d'aquest mes.
  
Sueca,12 de maig de 1999.- La secretària.
  
Annex I
  
Dues places de monitor conductor taller ocupacional
  
Naturalesa: laboral
  
Grup: C.
  
Titulació exigida: Batxiller Superior, Formació Professional de segon grau o equivalent.
  
Forma de provisió: concurs oposició
  
Drets d'examen: 3.000 pessetes.
  
Fase d'oposició
  
Consistirà en la realització dels exercicis que s'indiquen tots aquests obligatoris:
  
1. Consistirà en la presentació i defensa oral d'un projecte de treball aplicable al taller ocupacional. L'aspirant haurà de presentar l'esmentat projecte en el moment de sol·licitar la seua participació en el procés selectiu, en sobre tancant junt a la instància de sol·licitud, i tindrà una extensió mínima de 10 folis i màxima de 15 a una cara. Previ sorteig per a determinar l'ordre d'actuació, l'aspirant passarà a defendre oralment el projecte presentat, durant un període màxim de 30 minuts.
  
El projecte i defensa d'aquest, es valorarà de 0 a 10 punts, i aquest exercici tindrà caràcter d'eliminatori i serà automàticament eliminat l'aspirant que no aconseguisca la puntuació mínima de 5 punts.
  
2. Consistirà en contestar per escrit dos temes extrets a l'atzar un de cadascú dels grups que componen el programa annex. La duració d'aquest exercici serà com a màxim de 60 minuts, i es puntuarà de 0 a 10 punts, tindrà el caràcter d'eliminatori, i serà eliminat l'aspirant que no aconseguisca la puntuació mínima de 5 punts.
  
3º. Valencià. Consistirà en traduir del valencià al castellà i viceversa, un text que facilità el tribunal qualificador. La duració d'aquest exercici serà com a màxim de 30 minuts, tindrà el caràcter obligatori i no eliminatori, i serà puntuat de 0 a 3 punts.
  
Fase de concurs
  
Es valorarà els mèrits aportats pels aspirants i degudament documentats, amb el següents criteris:
  
- Per cursets, jornades i congressos relacionats amb discapacitat i amb l'àrea de Serveis Socials, organitzats per institucions públiques i organismes oficials o homologats pels mateixos, puntuant-se per cada 10 hores de duració d'aquests 0,05 punts.
  
Per treballs realitzats com a monitor conductor en tallers ocupacional, 0,5 punts per any, fins un màxim de 5 punts.
  
- Per haver treballat en l'administració pública en lloc relacionat amb els serveis socials i en la mateixa categoria o superior, es puntuarà 0,10 punts per any de serveis o fracció, amb un màxim d'1 punt.
  
Els mèrits obtinguts pels treballs realitzats no es podran duplicar.
  
- Per haver superat totes les proves obligatòries per a l'accés a l'administració local en lloc similar 2 punts.
  
Categoria del tribunal
  
El tribunal qualificador de les proves serà de III categoria de les recollides en la Resolució de 22 de març de 1993, per la qual es revisa l'import de les indemnitzacions establertes en el Reial Decret 236/1988, de 4 de març.
  
Programa annex
  
Grup A. Part general
  
Tema 1. La Constitució Espanyola de 1978. Principis generals.
  
Tema 2. Dret i deures fonamentals dels espanyols.
  
Tema 3. Organització Territorial del Estat. Els estatuts d'autonomia, el seu significat.
  
Tema 4. Procediment administratiu local. El registre d'entrada/eixida de documents. Requisits en la presentació de documents. Comunicacions i notificacions.
  
Tema 5. Funcionament dels òrgans col·legiats locals. Convocatòries i ordre del dia. Actes i certificacions d'acords.
  
Tema 6. El acte administratiu. Principis generals del procediment administratiu.
  
Tema 7. Règim local espanyol. Principis constitucionals i regulació jurídica.
  
Tema 8. El municipi. El terme municipal. La població. L'empadronament.
  
Tema 9. Organització municipal. Competències.
  
Tema 10. El personal al servei de l'administració pública. La seua selecció.
  
Grup B. Part especial
  
Tema 1. El Taller Ocupacional Municipal de Sueca. Organització i funcionament.
  
Tema 2. El medi familiar. Paper educatiu de la família. Relacions amb el taller. Participació.
  
Tema 3. Avaluació psicosocial del retard mental.
  
Tema 4. Els serveis socials especialitzats per a discapacitats.
  
Tema 5. El monitor ocupacional. Funcions i responsabilitats. Ubicació en l'organigrama.
  
Tema 6. La sexualitat en el discapacitat psíquic.
  
Tema 7. La integració sociolaboral del discapacitat psíquic.
  
Tema 8. Entrenament en habilitats socials per a discapacitats.
  
Tema 9. El treball com a medi d'ajustament personal i social del discapacitat.
  
Tema 10. Mobilitat i entrebancs arquitectòniques.
  
Tema 11. Els problemes de conducta en un centre ocupacional. Estratègia de solució de problemes de conducta.
  
Diligència. Per a fer constar que aquestes bases tenen quatre fulls que segelle i rubrique al marge, foren aprovades pel Ple de l'Ajuntament en sessió ordinària celebrada el dia 6 d'aquest mes.